સેવપુરી

સેવપુરી એ ભારતીય મહાનગરોની ઉપજ છે. "ચાટ" નામના ખાદ્ય પદાર્થની શ્રેણીમાં આવતી આ વાનગી એક ચટપટી વાનગી છે. મુંબઈની સેવપુરી વખણાય છે. પુરી ઉપર વિવિધ પ્રકારના પદાર્થોના થર કરીને આવાનગી બનાવાય છે. 

આ વાનગીમાં વપરાતાં પદાર્થોની વિવિધતાને કારણે સેવપુરી ઘેર બનાવવી એક કડાકૂટ ભર્યું કામ છે.

સામગ્રી
 મેંદાની કડક પુરી,
 બાફેલા સમારેલા બટેટાં,
 જીણાં સમારેલા કાંદા (ડુંગળી),
 લસણની ચટણી,
 કોથમીરની ચટણી,
 ખજૂર આમલીની ચટણી,
 ઝીણી સેવ,
 તળેલી ચણાની દાળ,
 ઝીણી સમારેલી કોથમીર,
 જીણા સમારેલા ટામેટાં,
 ચાટ મસાલો,
 લીંબુ.

 કૃતિ 
 પ્લેટમાં પુરીઓ ગોઠવો.
 તેના પર અનુક્રમે બટેટાં, કાંદા, લસણની ચટણી, કોથમીરની ચટણી, ખજૂર આમલીની ચટણી, ઝીણી સેવ, તળેલી ચણાની દાળ, ઝીણી સમારેલી કોથમીર, ઝીણાં સમારેલા ટામેટાં, ચાટ મસાલો મૂકતા જાવ.
 તેના પર લીંબુને નીચોવો અને ખાવ.

શ્રેણી:વાનગી
શ્રેણી:અલ્પાહાર
શ્રેણી:મુંબઇની પ્રખ્યાત વાનગીઓ
શ્રેણી:ફરસાણ